Diari Oficial de la Generalitat Valenciana


Sumari del DOGV 6292, del 18-06-2010 (2010/6423)

Resolució de 19 de maig de 2010, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades pel projecte LSAT des de la ST Granja de Rocamora al centre de seccionament de la cooperativa elèctrica de Callosa (ATLINE/2007/235/03), als termes municipals de Granja de Rocamora, Cox i Callosa de Segura (Alacant). Expedient d'expropiació forçosa número JUEXPR/2009/18.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6292

Data del DOGV
:   18-06-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/6423


Organisme emissor
:   Conselleria d'Infraestructures i Transport

Tipus de document
:   Resolució

Resolució de 19 de maig de 2010, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades pel projecte LSAT des de la ST Granja de Rocamora al centre de seccionament de la cooperativa elèctrica de Callosa (ATLINE/2007/235/03), als termes municipals de Granja de Rocamora, Cox i Callosa de Segura (Alacant). Expedient d'expropiació forçosa número JUEXPR/2009/18. [2010/6423]  
Amb data 8 de novembre de 2007, el Servici Territorial d'Energia d'Alacant va dictar resolució per la qual va autoritzar Iberdrola Distribución Eléctrica, SAU, va declarar, en concret, la utilitat pública i va aprovar el projecte d'execució de la instal·lació elèctrica LSAT des de la ST Granja de Rocamora al centre de seccionament de la cooperativa elèctrica de Callosa, als termes municipals de Granja de Rocamora, Cox i Callosa de Segura (Alacant).  
Esta declaració d'utilitat pública d'acord amb el que disposen la Llei 54/1997, de 27 de novembre, del Sector Elèctric; el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, comporta la necessitat d'ocupació dels béns i drets afectats i implica la urgent ocupació d'estos i els és d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
Per això, el conseller d'Infraestructures i Transport, en compliment del que disposa l'article 52 abans esmentat de la Llei d'Expropiació Forçosa, ha resolt convocar els titulars dels béns i drets afectats en l'ajuntament on es troben les finques afectades, com a punt de reunió per a dur a terme l'alçament d'actes prèvies a l'ocupació i, si calguera, les d'ocupació definitiva, de conformitat amb el procediment que establix l'article esmentat.  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada i hauran d'aportar els documents acreditatius de la titularitat i l'últim rebut de la contribució. Poden anar acompanyats dels seus perits i d'un notari, si ho consideren oportú, amb despesa a càrrec seu.  
L'alçament d'actes tindrà lloc el dia 23 de juliol de 2010 a l'Ajuntament de Cox.  
L'orde d'alçament d'actes es comunicarà a cada interessat per mitjà de l'oportuna cèdula de citació i s'exposarà la relació de titulars convocats en el tauler d'edictes de l'ajuntament indicat i en l'annex.  
Cal comunicar que esta publicació es fa també als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de notificació de la present resolució als titulars desconeguts o amb domicili ignorat o a aquells als quals, intentada la notificació, no s'haguera pogut realitzar.  
En l'expedient d'expropiació Iberdrola Distribución Eléctrica, SAU, assumirà la condició de beneficiària.  
València, 19 de maig de 2010.- El conseller d'Infraestructures i Transport: Mario Flores Lanuza.  
Término municipal de Cox (Alicante)  
Lugar para el levantamiento de actas previas: Ayuntamiento de Cox  
  
Terme municipal de Cox (Alacant)  
Lloc per a l'alçament d'actes prèvies: Ajuntament de Cox  
  
\* \* \* \* \*